**KAIŠIADORIŲ RAJONO SAVIVALDYBĖS TARYBA**

**POSĖDŽIO PROTOKOLAS**

2024-01-11 Nr. V18-1

Kaišiadorys

Posėdis įvyko 2024-01-11.

Posėdžio pirmininkas – Šarūnas Čėsna, Savivaldybės meras.

Posėdžio sekretorė – Lina Girnienė, Savivaldybės administracijos Bendrojo skyriaus specialistė.

Dalyvauja:

Savivaldybės tarybos nariai: Jolanta Armonavičienė, Vaida Babeckienė, Virginijus Ceslevičius, Eugenijus Cikanavičius, Vytautas Čėsna, Rimvydas Dekas, Borisas Geicenas, Raimondas Gincas, Rugilė Grendaitė, Gintaras Gružauskas, Romualdas Kubiakas, Mindaugas Kuklierius, Tautvydas Krilavičius, Aurelija Lankelienė, Voldemaras Maziliauskas, Ieva Mažulienė, Kęstas Moroza, Daiva Nasevičienė, Giedrė Pavasarytė, Laima Rudienė, Vytautas Silvanavičius, Vytenis Tomkus, Ramūnas Urmilevičius, Darius Vilimas.

Nedalyvauja Savivaldybės tarybos narė Aušra Gerulaitienė.

Kviestųjų asmenų sąrašas pridedamas.

Šarūnas Čėsna informuoja, kad posėdyje dalyvauja 24 Savivaldybės tarybos nariai, kvorumas yra, todėl siūlo posėdį pradėti. Sako, jog po Savivaldybės tarybos posėdžio SĮ ,,Kaišiadorių paslaugos“ atstovai pristatys informaciją dėl įmokos dydžio nustatymo ir siūlo ją išklausyti, nes ji bus susijusi su kitam posėdžiui teikiamu sprendimo projektu. Klausia, ar yra pasiūlymų dėl posėdžio darbotvarkės.

Pasiūlymų dėl posėdžio darbotvarkės nėra.

DARBOTVARKĖ:

1. Dėl Kaišiadorių rajono savivaldybės tarybos posėdžio darbotvarkės patvirtinimo.

2. Dėl Kaišiadorių rajono savivaldybės sveikatos centro įsteigimo.

1. SVARSTYTA. Dėl Kaišiadorių rajono savivaldybės tarybos posėdžio darbotvarkės patvirtinimo.

Posėdžio pirmininkas Šarūnas Čėsna pristato posėdžio darbotvarkę ir siūlo jai pritarti.

Balsavime dalyvavo 24 Savivaldybės tarybos nariai. Už tai, kad patvirtinti posėdžio darbotvarkę, balsavo 24 Savivaldybės tarybos nariai.

Posėdžio darbotvarkė patvirtinta.

Savivaldybės tarybos narė Laima Rudienė prašo leisti nusišalinti nuo klausimo ,,Dėl Kaišiadorių rajono savivaldybės sveikatos centro įsteigimo“ svarstymo dėl galimo viešojo ir privataus intereso konflikto, kadangi ji dirba VšĮ Kaišiadorių ligoninėje.

Savivaldybės tarybos nariai bendru sutarimu pritaria Laimos Rudienės nusišalinimui.

Savivaldybės tarybos narys Borisas Geicenas prašo leisti nusišalinti nuo klausimo ,,Dėl Kaišiadorių rajono savivaldybės sveikatos centro įsteigimo“ svarstymo dėl galimo viešojo ir privataus intereso konflikto, kadangi ji dirba VšĮ Kaišiadorių ligoninėje.

Savivaldybės tarybos nariai bendru sutarimu pritaria Boriso Geiceno nusišalinimui.

Savivaldybės tarybos narė Giedrė Pavasarytė prašo leisti nusišalinti nuo klausimo ,,Dėl Kaišiadorių rajono savivaldybės sveikatos centro įsteigimo“ svarstymo dėl galimo viešojo ir privataus intereso konflikto, kadangi VšĮ Kaišiadorių ligoninėje dirba jos mama.

Savivaldybės tarybos nariai bendru sutarimu pritaria Giedrės Pavasarytės nusišalinimui.

Posėdyje dalyvauja 21 Savivaldybės tarybos narys.

2. SVARSTYTA. Sprendimo ,,Dėl Kaišiadorių rajono savivaldybės sveikatos centro įsteigimo“ projektas.

Pranešėja Savivaldybės gydytoja Danguolė Miliauskaitė pristato sprendimo projektą. Informuoja, kad jungtiniame Savivaldybės tarybos komitetų posėdyje šis klausimas buvo apsvarstytas ir jam buvo pritarta.

Posėdžio pirmininkas Šarūnas Čėsna informuoja, kad yra gautas asociacijos "Žiežmarių miesto bendruomenė" prašymas posėdyje leisti pasisakyti šios bendruomenės atstovei Aldonai Taurienei. Sako, kad po to, kai Savivaldybės tarybos nariai užduos klausimus, leis pasisakyti bendruomenės atstovei. Klausia, ar yra norinčių paklausti ar pasisakyti.

Savivaldybės tarybos nariai: Vytenis Tomkus, Darius Vilimas, Tautvydas Krilavičius, Mindaugas Kuklierius, Rimvydas Dekas, Daiva Nasevičienė užduoda klausimus. Savivaldybės gydytoja Danguolė Miliauskaitė ir Savivaldybės meras Šarūnas Čėsna atsako į klausimus.

Pasisako: asociacijos "Žiežmarių miesto bendruomenė" atstovė Aldona Taurienė, Savivaldybės tarybos nariai: Darius Vilimas, Vytenis Tomkus, Mindaugas Kuklierius, Tautvydas Krilavičius, Daiva Nasevičienė, Voldemaras Maziliauskas, Eugenijus Cikanavičius, Savivaldybės meras Šarūnas Čėsna, VšĮ Kaišiadorių ligoninės direktorius Linas Vitkus.

Pasisako Savivaldybės tarybos narys Vytautas Silvanavičius ir išsako repliką.

Atsako į repliką VšĮ Kaišiadorių ligoninės direktorius Linas Vitkus, Savivaldybės tarybos nariai Vytenis Tomkus ir Eugenijus Cikanavičius.

Savivaldybės tarybos narė Daiva Nasevičienė pateikia retorinį klausimą.

Pasisako VšĮ Žiežmarių pirminės sveikatos priežiūros centro direktorė Laimutė Matkevičienė, Savivaldybės meras Šarūnas Čėsna, Savivaldybės tarybos narys Virginijus Ceslevičius, VšĮ Žiežmarių pirminės priežiūros centro šeimos gydytoja Aldona Medzevičienė, Savivaldybės gydytoja Danguolė Miliauskaitė.

Šarūnas Čėsna siūlo balsuoti už sprendimo projektą.

Balsavime dalyvavo 21 Savivaldybės tarybos narys. Už tai, kad sprendimas būtų priimtas, balsavo 13 Savivaldybės tarybos narių, prieš balsavo 1 Savivaldybės tarybos narys, susilaikė balsuoti 7 Savivaldybės tarybos nariai.

NUTARTA:

Sprendimą priimti.

Į posėdį sugrįžo Savivaldybės tarybos nariai: Laima Rudienė, Borisas Geicenas, Giedrė Pavasarytė. Posėdyje dalyvauja 24 Savivaldybės tarybos nariai.

SĮ ,,Kaišiadorių paslaugos“ direktorius Remigijus Liaudinskas pristato informaciją dėl mišrių komunalinių atliekų susikaupimo normų nustatymo ir naujų įkainių skaičiavimo.

Savivaldybės tarybos nariai: Vytautas Silvanavičius, Vytenis Tomkus, Darius Vilimas, Romualdas Kubiakas, Eugenijus Cikanavičius, Ieva Mažulienė, Daiva Nasevičienė užduoda klausimus. SĮ ,,Kaišiadorių paslaugos“ direktorius Remigijus Liaudinskas ir SĮ ,,Kaišiadorių paslaugos“ vadybininkė Asta Šimonienė atsako į klausimus.

Šarūnas Čėsna primena, kad kitą Savivaldybės tarybos posėdį planuojama šaukti 2024 m. sausio 25 d., atitinkamai sausio 22 d. ir 23 d. vyks komitetų posėdžiai.

Pastaba. Posėdžio įrašo nuoroda: <http://195.182.79.117/VideoV3/Conference/Index/20923>

Posėdis vyko nuo 10.00 val. iki 12.00 val.

Posėdžio pirmininkas Šarūnas Čėsna

Savivaldybės tarybos

posėdžių sekretorius Justas Mišeikis

Posėdžio sekretorė Lina Girnienė